Mans verskyn vir moord op Claremont-ma | Nuus24
Man erken moord op Claremont-ma
Claremont-ma se moordverdagtes verskyn
Kaapstad – Drie mans sal na verwagting in die hof verskyn in verband met die moord op 'n jong vrou van Claremont, in die suide van die Moederstad.Moegamat Armien Salie (31), Warren van Rooyen (28) en Dudley Boesak (32) het vroeër in die Wynberg-landdroshof verskyn, waar besonderhede oor die moord na vore gekom het.Cape Argus het vroeër berig Salie, wat herstelwerk aan die dak by Anzunette du Plessis se huis gedoen het, het erken dat hy haar herhaaldelik gesteek en keelaf gesny het.Salie het haar na bewering gevra om die hek oop te maak sodat hy sy werk op haar dak kon nagaan.Hy beweer hy het deur die dak toegang tot die huis gekry. Du Plessis (33) het hom geslaan voordat hy haar oorval het.Die drie verdagtes is in hegtenis geneem toe hulle 'n trollie met 'n televisie en drie skootrekenaars in Racecourse-weg in Lansdowne gestoot het.Luidens die berig het Charlean Olivier-Manuel, aanklaer, gesê die items en die beskuldigdes se klere het bloedspatsels opgehad.Volg Nuus24 op Twitter Lees meer oor: anzunette du plessis | moorde VOLGENDE OP NUUS24X